
Ρόδος, 14 Μαρτίου  2018

δελτίο τύπου  
Ζούμε ΜΑΖΙ. ΟΧΙ στη Βία, στο Ρατσισμό, στις Διακρίσεις

Η 21η Μαρτίου καθιερώθηκε το 1966 από τον ΟΗΕ ως η Παγκόσμια Ημέρα για την Εξάλειψη των Φυλετικών Διακρίσεων. Στο πλαίσιο αυτό ο Δήμος Ρόδου με τον Ξενώνα Φιλοξενίας Γυναικών διοργανώνει ενημερωτική εσπερίδα με θέμα: «Ζούμε ΜΑΖΙ. ΟΧΙ στη Βία, στο Ρατσισμό, στις Διακρίσεις» την Τετάρτη 21 Μαρτίου και ώρα 6.30μμ στο Σχολείο Δεύτερης Ευκαιρίας (7ο Γυμνάσιο – Μιχαήλ Πετρίδη) 
Στελέχη του Ξενώνα Φιλοξενίας Γυναικών του Δήμου Ρόδου μαζί με τον κ. Δημήτρη Στεφανάκη, ψυχολόγο θα αναπτύξουν το θέμα γιατί μόνο αν ενώσουμε τις φωνές μας  για τα θύματα του ρατσισμού, των φυλετικών διακρίσεων, της ξενοφοβίας και της μισαλλοδοξίας θα μπορέσουμε να ζήσουμε αρμονικά όλοι μαζί. Στην εσπερίδα θα συμμετάσχει και ο κ. Ντίνος Μαντικός, πρόεδρος του Συλλόγου CBR Δωδεκανήσου – Ε.Ο.Π.Κ.
Στο τέλος της εκδήλωσης θα ακολουθήσει αραβική βραδιά με μουσική και εδέσματα που θα ετοιμαστούν από εθελόντριες πρόσφυγες γυναίκες. Η είσοδος είναι ελεύθερη  




